

Bostøttemedarbejder - Frederiksberg

Herberget Lindevangen har igennem en længere periode haft stigende aktiviteter i tilknytning til vores bostøtteindsats. Derfor søger vi en ny erfaren medarbejder til vores veletablerede bostøtteteam.

Vi er i dag fire medarbejdere i teamet, som arbejder tværfagligt med bostøtteindsatsen i forhold til borgere i egen bolig samt i forhold til bofællesskabet Udsigten.

Borgere, som tilbydes bostøtte, henvises primært fra Herbergerne Lindevangen og Lærkehøj samt Frederiksberg Kommune. Bostøtten gives efter servicelovens §110 (efterværn). Målgruppen har mangeartede problemstillinger, herunder misbrugsproblemer og/eller psykiske lidelser.

Organisatorisk hører Bostøtten under Herberget Lindevangen, men vi har egne kontorfaciliteter ca. 200 m. fra Herberget. Referencen er direkte til den daglige leder for Herberget Lindevangen.

På vores hjemmeside [www.lindevangen.dk](http://www.lindevangen.dk) kan du læse mere om os.

**Arbejdsopgaver**

En af dine vigtigste opgaver bliver at støtte borgeren i egen bolig med praktiske og personlige forhold, fx følgeskab til offentlige instanser.

Målet er naturligvis, at borgeren på sigt opbygger ressourcer til selv at kunne klare sig i boligen. Herudover bliver dine primære opgaver at:

* Holde fokus på de opstillede samarbejdsmål med borgeren samt løbende evaluere herpå
* Dokumentere indsatsen via vores it-system EG Sensum Bosted
* Varetage praktiske opgaver i relation til boligerne
* Deltage i personalemøder og supervision

**Hvad forventer vi**

Vi forventer, at du er uddannet pædagog, socialrådgiver eller har en sundhedsfaglig uddannelse. Derudover skal du have erfaring med støtte/kontaktarbejde i forhold til målgruppen ”socialt udsatte”, fx hjemløse, psykisk syge eller misbrugere. Det er en fordel, hvis du har erfaring med at støtte borgere i egen bolig.

Det er endvidere vigtigt, at du har evnen og lysten til at arbejde tålmodigt og målrettet med det relationsopbyggende arbejde.

Bostøtten supporterer naturligvis hinanden indbyrdes og fungerer som en god base. Imidlertid vil du, en stor del af tiden skulle, arbejde på egen hånd. Vi lægger derfor vægt på, at du har en selvigangsættende og selvledende arbejdsstil.

Herudover forventer vi, at du er en dygtig formidler, mundtligt som skriftligt.

**Vi tilbyder**

En spændende og uhøjtidelig arbejdsplads, hvor du kommer til at arbejde sammen med engagerede kolleger samt en ledelse som vægter åbenhed og dialog højt.

Store frihedsgrader i jobbet, hvor du i stor udstrækning tilrettelægger din egen arbejdsdag.

Gode muligheder for relevant faglig efteruddannelse. Der er endvidere afsat tid til faglig intern sparring.

En fast stilling med en ugentlig arbejdstid på 37 timer (inkl. frokost), som fordeles over ugens fem første dage (mandag-fredag). Ansættelsen sker i henhold til den gældende overenskomst.

**Ansøgning**

HR Short Cut assisterer Lindevangen med denne rekruttering. Yderligere oplysninger om stillingen rettes derfor til konsulent Ernst Röder fra HR Short Cut på telefonnummer 2120 1210.

Stillingen ønskes besat hurtigst muligt, således at rekrutteringsprocessen af afsluttet inden udgangen af januar 2018, med forventet opstart den 1. marts. Vi afholder derfor samtaler løbende, så tøv ikke med at sende din ansøgning.

Din ansøgning mærket ”Bostøtte Lindevangen” samt CV og eksamensbevis sendes til  
[elr@hr-short-cut.dk](mailto:elr@hr-short-cut.dk).